smcproject/ml-wiki-sentences huggingface dataset:
"നീതിമാൻ വിശ്വാസം കൊണ്ടു ജീവിക്കും" എന്ന ഈ കൃതിയിലെ കേന്ദ്രസന്ദേശം പിൽക്കാലത്തു ക്രിസ്തീയചിന്തയെ ഗണ്യമായി സ്വാധീനിച്ചു.
ആ പ്രഖ്യാപനം, പുതിയനിയമത്തിലെ റോമാക്കാർക്കെഴുതിയ ലേഖനം (1:17) ഗലാത്തിയർക്കുള്ള ലേഖനം( 3:11), എബ്രായർക്കുള്ള ലേഖനം (10:38) എന്നിവയിൽ വിശ്വാസത്തിന്റെ പ്രാരംഭസങ്കല്പമായി അവതരിപ്പിക്കപ്പെടുന്നു.
ഉള്ളടക്കം സംഭാഷണം
അകെ 3 അദ്ധ്യായങ്ങൾ അടങ്ങിയ ഈ പുസ്തകത്തിന്റെ ആദ്യത്തെ 2 അദ്ധ്യായങ്ങൾ യഹോവയും പ്രവാചകനും തമ്മിലുള്ള സംഭാഷണമാണ്.
ലോകത്തിലെ അനീതികളെക്കുറിച്ചുള്ള പ്രവാചകന്റെ പരാതിയിലാണ് ഒന്നാം അദ്ധ്യായം തുടങ്ങുന്നത്.
ദൈവത്തിന്റെ മറുപടിയിൽ തൃപ്തനാകാതിരുന്ന അദ്ദേഹം തന്റെ പരാതിയിൽ ഉറച്ചുനിൽക്കുന്നതോടെ ഒന്നാമദ്ധ്യായം സമാപിക്കുന്നു.
രണ്ടാമദ്ധ്യായത്തിന്റെ ആരംഭത്തിൽ തന്റെ പരാതിക്ക് മറുപടിയായി ദൈവം എന്തു സന്ദേശമാണു തരുകയെന്നറിയാൻ പ്രവാചകൻ അദ്ദേഹത്തിന്റെ "കാവൽഗോപുരത്തിൽ" (watch tower) കയറുന്നു.
തന്റെ മറുപടി എളുപ്പം വായിക്കത്തക്കവണ്ണം ഫലകത്തിൽ എഴുതിവയ്ക്കാൻ ദൈവം പ്രവാചകനോടാവശ്യപ്പെടുന്നു.
അധർമ്മികളെ കാത്തിരിക്കുന്ന വിനാശത്തിന്റെ വെളിപ്പെടുത്തലായിരുന്നു ആ സന്ദേശം.
ബൈബിളിലെ ഏറ്റവും ശ്രദ്ധേയമായ വിശ്വാസപ്രഖ്യാപനമായി കണക്കാക്കപ്പെടുന്ന "നീതിമാൻ വിശ്വാസം കൊണ്ടു ജീവിക്കുന്നു" എന്ന വാക്യം ഈ അദ്ധ്യായത്തിലാണ്.
പ്രാർത്ഥനാഗീതം
ഹബക്കൂക്കിന്റെ പുസ്തകത്തിലെ മൂന്നാമദ്ധ്യായം സ്വതന്ത്രമായി എഴുതി പിൽക്കാലത്ത് ഇതിനോടു ചേർക്കപ്പട്ട ഒരു പ്രാർത്ഥനാഗീതം ആയിരിക്കാം.
അതു മറ്റൊരാൾ എഴുതിയതാണെന്നു കരുതന്നവരുണ്ട്.
കുമ്രാൻ ചുരുൾ
ഇരുപതാം നൂറ്റാണ്ടിന്റെ മദ്ധ്യത്തിൽ ചാവുകടൽ തീരത്തു കണ്ടു കിട്ടിയ പുരാതനലിഖിതങ്ങളുടെ കുമ്രാൻ ശേഖരത്തിൽ ഉൾപ്പെട്ട ഹബക്കുക്ക് വ്യാഖ്യാനച്ചുരുളിൽ(ഹബക്കുക്ക് പെഷർ) ഹബക്കുക്കിന്റെ പുസ്തകത്തിലെ ആദ്യത്തെ 2 അദ്ധ്യായങ്ങളുടെ പാഠവും ഉണ്ടായിരുന്നു.
എബ്രായബൈബിളിന്റെ പ്രഖ്യാതമായ മസോറട്ടിക് പാഠത്തിന്റേതിൽ നിന്നു വ്യത്യസ്തമായ ഒരു പാരമ്പര്യത്തിൽ പെട്ടതായിരുന്നു ഈ പാഠം.
ബൈബിൾ പാഠപാരമ്പര്യങ്ങളുടെ താരതമ്യത്തിൽ ഈ കണ്ടെത്തൽ നിർണ്ണായകമായി.
ഹബക്കുക്കിന്റെ കുമ്രാൻ പാഠം അതിന്റെ മസോറട്ടിക് പാഠത്തിൽ നിന്നു 135 ഇടങ്ങളിൽ വ്യത്യസ്തത കാട്ടുന്നുവെന്നു ചൂണ്ടിക്കാണിക്കപ്പെട്ടിട്ടുണ്ട്.
ഹബക്കുക്കിന്റെ മൂന്നാം അദ്ധ്യായം ഈ ചുരുളിൽ ഉണ്ടായിരുന്നില്ല.
കുമ്രാൻ ചുരുൾ എഴുതപ്പെട്ട കാലത്ത് ആ അദ്ധ്യായം നിലവിലില്ലാതിരുന്നതു കൊണ്ടോ, കുമ്രാൻ വ്യഖ്യാതാക്കൾ ആ അദ്ധ്യായത്തെ വ്യാഖ്യാനിക്കാതെ വിട്ടതു കൊണ്ടോ ഇതു സംഭവിച്ചതെന്നു വ്യക്തമല്ല.
അവലംബം 1 2 Cross, F. L. (ed.).
↑ കേംബ്രിഡ്ജ് ബൈബിൾ സഹകാരി പുറം 215 ↑ ഹബക്കുക്കിന്റെ പുസ്തകം 2:4 ↑ ഹബക്കുക്കിന്റെ പുസ്തകം ,യഹൂദവിജ്ഞാനകോശം ↑ Habakkuk at Qumran, Cambridge Companion to the Bible(പുറം 217-18
ഹഫ്സ (നോവലിസ്റ്റ്) ഇംഗ്ലീഷ് വിലാസം https://ml.wikipedia.org/wiki/Hafza_(Novelist) ഈ ലേഖനം ഹഫ്സ (നോവലിസ്റ്റ്) എന്ന വിഷയത്തെക്കുറിച്ചുള്ളതാണ്.
ഹഫ്സ ബിൻത് ഉമർ എന്ന വിഷയത്തെക്കുറിച്ച് അറിയണമെങ്കിൽ, ഹഫ്സ എന്ന താൾ കാണുക.
ഹഫ്സ എന്ന തൂലികാനാമത്തിൽ അറിയപ്പെട്ടിരുന്ന  മലയാളത്തിലെ ഒരു നോവലിസ്റ്റും വിവർത്തകനുമായിരുന്നു കെ. മുഹമ്മദ് ഹാശിം.
1979 ൽ മാ എന്ന നോവലിനുള്ള അംഗീകാരമായി എം.പി. പോൾ അവാർഡ് ലഭിച്ചിട്ടുണ്ട്.
1949 കണ്ണൂർ സിറ്റിയിൽ ജനനം.
അഗത്തി ദ്വീപിൽ പോസ്റ്റ് മാസ്റ്ററായി സേവനമനുഷ്ടിച്ചിട്ടുണ്ട്.
ഏഴ് നോവലുകളും വിർത്തനങ്ങളും ലഘുഗ്രന്ഥങ്ങളും കഥകളും രചിച്ചിട്ടുണ്ട്.
ആനുകാലികങ്ങളിൽ എഴുതാറുണ്ട്.
2015 ജനുവരി 10 ന് കോഴിക്കോട് വെച്ച് അന്തരിച്ചു.
അവസാനം എഴുതിയ നോവൽ അർബുദം ബാധിച്ച് കിടക്കവേ ആണ് ആരംഭിച്ചതും പൂർത്തിയാക്കിയതും.
നിശ്ചയാദാർഢ്യവും സർഗശേഷിയും സമ്മേളിച്ച എഴുത്തുകാരനെന്ന് വിലയിരുത്തപ്പെട്ടു.
ചലച്ചിത്ര സംവിധായകനും തിരക്കഥാകൃത്തുമായ ഹർഷദ് മകനാണ്.
രചനകൾ മാ - നോവൽ ( ഡിസി ബുക്സ് _1979) സാരസ്വതം - നോവൽ ഒരു സ്വപന ജീവിയുടെ ആത്മകഥ- നോവൽ അക്രമം- നോവൽ സ്ത്രീക്കനൽ- നോവൽ ദാന്തൻ- നോവൽ ഒരു അതിസുന്ദരിയുടെ കഥ- നോവൽ ( വിചാരം ബുക്സ് _2014) വിവർത്തനങ്ങൾ അഹ്മദ് ഖലീൽ - മറിയം ജമീല മുസ്ലിം സ്വഭാവം - മുഹമ്മദുൽ ഗസ്സാലി വഴിയടയാളങ്ങൾ- സയ്യിദ് ഖുതുബ് ഖുർആൻ ഒരു പെൺവായന - ആമിന വദൂദ് അവലംബം ↑ ↑ http://www.mangalam.com/latest-news/270752 ↑ അർബുത്തെ മറികടന്ന നിശ്ചയദാർഢ്യം-ഏഷ്യനെറ്റ് ന്യൂസ് (യൂടൂബ്) ↑
ഹഫർ അൽ ബാതിൻ ഇംഗ്ലീഷ് വിലാസം https://ml.wikipedia.org/wiki/Hafar_Al-Batin
സൗദി അറേബ്യൻ തലസ്ഥാനമായ റിയാദിൽ നിന്നും 480 കിലോമീറ്റർ മാറി സ്ഥിതി ചെയ്യുന്ന നഗരമാണ് ഹഫർ അൽ ബാതിൻ .
മുഹമ്മദ്‌ നബിയുടെ ഹിജ്റക്ക് ശേഷം ആറാം നൂറ്റാണ്ട് വരെ മറ്റു രാജ്യങ്ങളിൽ നിന്നും മക്കയിലേക്കുള്ള ഹജ്ജ് തീർഥാടകരുടെ യാത്രാ മാർഗ്ഗം ആയിരുന്നു ഹഫർ അൽ ബാതിൻ.
വരണ്ട പ്രദേശമായ ഇവിടെ വെള്ളം ലഭിക്കാതെ ഇതിലെ യാത്ര ചെയ്യുന്ന തീർഥാകർ വളരെ ബുദ്ധിമുട്ടിയിരുന്നു.
ഇതിനു പരിഹാരമായി ഉസ്മാന് ബിൻ അഫ്ഫാന്റെ കാലത്ത് അൽ-ബാതിൻ താഴ്വരയിൽ തീര്താടകർക്ക് വേണ്ടി ഒരു കിണർ കുഴിച്ചു നൽകി.
ഈ ചരിത്രത്തിൽ നിന്നും ആണ് അതുവരെ ബാതിൻ താഴ്വര എന്നറിയപ്പെട്ടിരുന്ന പ്രദേശത്തിനു ഹഫർ അൽ ബാതിൻ(ബാതിൻ താഴ്വരയിലെ കുഴി) എന്ന പേര് വന്നത്.
നഗര ഭാഗങ്ങൾ അബു-മൂസ അൽ-ആസ്ഹരി അൽ-അസീസിയ (എ) അൽ-അസീസിയ (ബി) അൽ-ഖാലിദിയ അൽ-റബ്വ അൽ-മുഹമ്മദിയ അൽ-ബലദിയ അൽ- റൌദ അൽ-നായിഫിയ അൽ-സുലൈമാനിയ അൽ-ഫൈസലിയ കാലാവസ്ഥ ഹഫർ അൽ ബാതിനിലെ വസന്ത കാലത്തെ കാഴ്ച ഹഫർ അൽ ബാതിനിലെ ഒരു കൃഷിയിടം
പൊതുവെ ചൂടുള കാലാവസ്ഥയാണ് ഹഫർ അൽ ബാതിനിൽ അനുഭവപ്പെടുന്നത്.
45 മുതൽ 55 ഡിഗ്രി വരെ ചൂട് ഇവിടെ അനുഭവപ്പെടുന്നു.
തണുപ്പ് കാലത്ത് മൂന്നു മുതൽ അഞ്ചു ഡിഗ്രി വരെ ആണ് അനുഭവപ്പെടുന്നത്.
അപൂർവമായി മാത്രം ആണ് മഴ ഇവിടെ ലഭിക്കുക.
ഹഫർ അൽ ബാതിൻ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 17 (62) 20 (68) 24 (76) 31 (88) 38 (100) 41 (106) 43 (109) 42 (108) 41 (105) 34 (94) 26 (78) 19 (67) 31.3 (88.4) ശരാശരി താഴ്ന്ന °C (°F) 7 (45) 9 (48) 13 (56) 19 (67) 24 (76) 27 (80) 29 (84) 28 (83) 26 (79) 21 (70) 14 (57) 9 (48) 18.8 (66.1) മഴ/മഞ്ഞ് mm (inches) 28 (1.1) 41 (1.6) 48 (1.9) 30 (1.2) 30 (1) 0 (0) 0 (0) 5 (0.2) 0 (0) 8 (0.3) 46 (1.8) 50 (2) 286 (11.1) ഉറവിടം: Weatherbase അവലംബം
ഹബിൾ അൾട്രാ ഡീപ് ഫീൽഡ് ഇംഗ്ലീഷ് വിലാസം https://ml.wikipedia.org/wiki/Hubble_Ultra-Deep_Field ഹബിൾ അൾട്രാ ഡീപ് ഫീൽഡിന്റെ ഉന്നത റെസല്യൂഷൻ ചിത്രം.
വലിപ്പം, പ്രായം, രൂപം, നിറം എന്നിവയിൽ വ്യത്യാസപ്പെട്ടിരിക്കുന്ന താരാപഥങ്ങൾ ഇതിലുണ്ട്, നൂറോളം വരുന്ന ചുവന്ന നിറത്തിലുള്ള താരാപഥങ്ങൾ ദൃശ്യമാകുന്നതിൽ വെച്ച് ഏറ്റവും അകലെയുള്ളവയാണ്‌, പ്രപഞ്ചത്തിന്‌ 80 കോടി വർഷം മാത്രം പ്രായമുള്ള കാലത്തെ ദൃശ്യമാണിത്
അഗ്നികുണ്ഡം നക്ഷത്രരാശിയിലെ ചെറിയ ഒരു ഭാഗത്തെ ചിത്രമാണ്‌ ഹബിൾ അൾട്രാ ഡീപ് ഫീൽഡ് .
2003 സെപ്റ്റംബർ 3 മുതൽ 2004 ജനുവരി 16 വരെയുള്ള കാലയളവിൽ ഹബിൾ ബഹിരാകാശ ദൂരദർശിനിയിൽ നിന്നുള്ള വിവരങ്ങളുടെ അടിസ്ഥാനത്തിലാണ്‌ ഈ ചിത്രം തയ്യാറാക്കിയിരിക്കുന്നത്.
ഇതുവരെ എടുത്തിട്ടുള്ള പ്രപഞ്ചദൃശ്യങ്ങളിൽ വച്ച് ദൃശ്യപ്രകാശത്തിലെടുത്തിട്ടുള്ള ഏറ്റവും ആഴമേറിയ ചിത്രമാണിത്.
1,300 കോടി വർഷം പുറകിലോട്ട് നോക്കുന്നതിന് തുല്യമാണിത്.
10,000 ന്‌ അടുത്ത് താരാപഥങ്ങൾ ഈ ചിത്രത്തിലുണ്ട്.
ശബരൻ രാശിക്ക് തെക്കുപടിഞ്ഞാറായി അഗ്നികുണ്ഡം നക്ഷത്രരാശിയിലായാണ്‌ ഹബിൾ അൾട്രാ ഡീപ് ഫീൽഡ് നിലകൊള്ളുന്നത്.
ദക്ഷിണാർദ്ധഖഗോളത്തിലാണ്‌ ഈ ഭാഗം.
11 ചതുരശ്ര ആർക് മിനിറ്റ് മാത്രമാണ്‌ കോണീയ വിസ്തീർണ്ണം.
ഒരു മീറ്റർ ദൂരെയുള്ള 1mm × {\displaystyle \times } 1mm ചതുരത്തിലേക്ക് നോക്കുന്നതിന്‌ സമമാണിത്.
ഹബിൾ അൾട്രാ ഡീപ് ഫീൽഡ് പഠനങ്ങൾ ഉപയോഗിച്ച് നടത്തിയ പ്രധാന കണ്ടെത്തലുകൾ ഇവയാണ്‌: താരാപഥങ്ങളിൽ ആദ്യകാലത്ത് (പ്രപഞ്ചത്തിന്റെ പ്രായം നൂറു കോടി വർഷത്തിൽ താഴെ) ഉയർന്ന നിരക്കിൽ നക്ഷത്രങ്ങൾ സൃഷ്ടിക്കപ്പെട്ടിരുന്നു ചുവപ്പുനീക്കം കൂടിയ താരാപഥങ്ങൾ ചുവപ്പുനീക്കം കുറഞ്ഞവയെക്കാൾ ചെറുതും സമമിതി കുറഞ്ഞവയുമാണ്‌.
പ്രപഞ്ചത്തിന്റെ ആദ്യകാലത്ത് ഗാലക്സികൾ വളരെ വേഗത്തിൽ പരിണമിച്ചിരുന്നുവെന്ന് ഇത് തെളിയിക്കുന്നു.
ഹഫീസുള്ള അമീൻ ഇംഗ്ലീഷ് വിലാസം https://ml.wikipedia.org/wiki/Hafizullah_Amin
അഫ്ഗാനിസ്താന്റെ നാലാമത്തെ പ്രസിഡണ്ടായിരുന്നു ഹഫീസുള്ള അമീൻ ( പഷ്തു : حفيظ الله امين ) (ജീവിതകാലം:1929 ഓഗസ്റ്റ് 1 - 1979 ഡിസംബർ 27).
അഫ്ഗാൻ കമ്മ്യൂണിസ്റ്റ് പാർട്ടിയായ പി.ഡി.പി.എയുടെ ഖൽഖ് വിഭാഗത്തിന്റെ നേതാവായിരുന്ന ഇദ്ദേഹം രാജ്യത്തിന്റെ രണ്ടാമത്തെ കമ്മ്യൂണിസ്റ്റ് പ്രസിഡണ്ടാണ്.
അഫ്ഗാനിസ്താനിലെ കമ്മ്യൂണിസ്റ്റുകൾക്കിടയിൽ നൂർ മുഹമ്മദ് താരക്കിക്കും ബാബ്രക് കാർമാലിനും ശേഷമുള്ള പ്രധാനപ്പെട്ട നേതാവായിരുന്നു ഹഫീസുള്ള അമീൻ.
തന്റെ ഭരണകാലത്ത്, മറ്റു കമ്മ്യൂണിസ്റ്റ് നേതാക്കളിൽ നിന്നും വിഭിന്നമായി ആഭ്യന്തരസുരക്ഷയുടെ കാര്യത്തിൽ പാകിസ്താന്റേയും അമേരിക്കയുടേയും താല്പര്യങ്ങൾ കണക്കിലെടുത്ത് ഹഫീസുള്ള അമീൻ, ജനപിന്തുണ വർദ്ധിപ്പിക്കാൻ ശ്രമിച്ചു.
ഒരു പഷ്തൂൺ ദേശീയവാദിയായിരുന്ന അമീൻ രാജ്യത്തെ പഷ്തൂൺ‌വൽക്കരിക്കുന്നതിനായി ശ്രമിച്ചു.
കാബൂളിന് പടിഞ്ഞാറുള്ള പാഗ്മാൻ പ്രദേശത്തുനിന്നുള്ളവാരാണ് ഹഫീസുള്ളയുടെ കുടുംബം.
1929-ൽ ജനിച്ച ഇദ്ദേഹം, കാബൂളിലാണ് തന്റെ ജീവിതത്തിന്റെ ഭൂരിഭാഗവും ചെലവഴിച്ചത്.
അമേരിക്കയിൽ വിദ്യാഭ്യാസം കഴിഞ്ഞത്തിയ ഇദ്ദേഹം കാബൂളിൽ ഒരു അദ്ധ്യാപകനായി.
ഒരു തികഞ്ഞ പഷ്തൂൺ ദേശീയവാദിയായി അറിയപ്പെട്ട ഇദ്ദേഹം 1960-ൽ മാർക്സിസ്റ്റ് ആകുകയും 1969-ൽ പാഗ്മാനെ പ്രതിനിധീകരിച്ച് പാർലമെന്റിലേക്ക് തിരഞ്ഞെടുക്കപ്പെടുകയും ചെയ്തു.
നൂർ മുഹമ്മദ് താരക്കി നയിച്ച, പി.ഡി.പി.എയുടെ ഖൽഖ് വിഭാഗത്തിലെ നേതാവായിരുന്നു ഹഫീസുള്ള അമീൻ.
താരക്കിയെപ്പോലെ ഇദ്ദേഹവും ഒരു ഘൽജി പഷ്തൂൺ ആയിരുന്നു.
ഘൽജികളുടെ ഖരോതി വംശത്തിൽപ്പെട്ടയാളായിരുന്നു ഹഫീസുള്ള.
മുഹമ്മദ് ദാവൂദ് ഖാൻ പ്രസിഡണ്ടായിരുന്ന കാലത്ത്, സൈനികരെ പി.ഡി.പി.എ.യിലേക്ക് ചേർക്കുക എന്നതായിരുന്നു ഹഫീസുള്ളയുടെ പ്രധാന ചുമതല.
ദാവൂദിന്റെ ഭരണകാലത്ത് ഇദ്ദേഹം, നിരവധി സൈനികോദ്യോഗസ്ഥരെ പി.ഡി.പി.എയുടെ ഖൽഖ് വിഭാഗത്തിൽ അംഗങ്ങളാക്കി.
അധികാരത്തിൽ
1978-ഏപ്രിലിലെ സോർ വിപ്ലവത്തെത്തുടർന്ന് കമ്മ്യൂണിസുകൾ രാജ്യത്ത് അധികാരത്തിലെത്തി.
നൂർ മുഹമ്മദ് താരക്കി , രാജ്യത്തെ ആദ്യത്തെ കമ്മ്യൂണിസ്റ്റ് പ്രസിഡണ്ടും പ്രധാനമന്ത്രിയുമായി.
താരക്കിക്കു കീഴിൽ ബാബ്രക് കാർമാലിനോടൊപ്പം , ഹഫീസുള്ള അമീനും ഉപപ്രധാനമന്ത്രിയായി സ്ഥാനമേറ്റു.
ദ്രുതഗതിയിലുള്ള പരിഷ്കാരങ്ങൾ മൂലം, താരക്കി സർക്കാരിന്, അടിസ്ഥാന ഇസ്ലാമികവാദികൾ, പഷ്തൂണിതര ജനവിഭാഗങ്ങൾ എന്നിങ്ങനെ സമൂഹത്തിന്റെ വിവിധ കോണുകളിൽ നിന്ന് പ്രതിഷേധങ്ങൾ നേരിടേണ്ടി വന്നു.
പി.ഡി.പി.എയിലെ വിമതവിഭാഗത്തിന്റെ എതിർപ്പ് ഇതിനുപുറമേയായിരുന്നു.
ഇത്തരം എതിർപ്പുകൾ മൂലം നൂർ മുഹമ്മദ് താരക്കിക്ക് പ്രധാനമന്ത്രി പദം കൈയൊഴിയേണ്ടി വരുകയും, 1979 മാർച്ച് 27-ന് ഹഫീസുള്ള അമീൻ പ്രധാനമന്ത്രിസ്ഥാനത്തെത്തുകയും ചെയ്തു.
പ്രധാനമന്ത്രിപദത്തിലെത്തിയതിനു ശേഷം അമീൻ, തന്റെ അധികാരം വ്യാപിപ്പിച്ചുകൊണ്ടിരുന്നു.
മുൻ‌ഗാമിയായിരുന്ന താരക്കിയുടെ നടപടികളെ തള്ളിപ്പറഞ്ഞ അദ്ദേഹം, താരക്കിയുടെ കാലത്ത് സർക്കാർ വധിച്ച 12000 പേരുടെ പട്ടിക പുറത്തുവിട്ടു.
രാഷ്ട്രീയത്തടവുകാരെ ജയിലിൽ നിന്നും മോചിതരാക്കുകയും തന്റെ ഔദ്യോഗികപ്രസംഗങ്ങളിൽ അള്ളാഹുവിന്റെ പേര് ഉപയോഗപ്പെടുത്തുവാനും തുടങ്ങി.
ഇതിനു പുറമേ മസ്ജിദുകളുടെ പുനർനിർമ്മാണത്തിന് സർക്കാർ പണം ഉപയോഗിക്കുവാനും ആരംഭിച്ചു.
എന്നിരുന്നാലും ഇസ്ലാമികവാദികളുടെ സർക്കാർ വിരുദ്ധനിലപാടിന് കാര്യമായ കുറവൊന്നുമുണ്ടായില്ല.
ഇക്കാലത്ത് പാകിസ്താൻ അതിർത്തിയോട് ചേർന്നുള്ള പാക്ത്യയിലുണ്ടായ ഒരു കലാപം, സോവിയറ്റ് സഹായത്തോടെയുള്ള സൈനികനടപടിയിലൂടെയാണ് അടിച്ചമർത്തിയത്.
സോവിയറ്റ് ബന്ധം കുറക്കുന്നു
ഭരണമേറ്റ് അധിക നാളുകൾക്കു മുൻപേ, ഹഫീസുള്ള അമീൻ, സോവിയറ്റ് യൂനിയനുമായുള്ള ബന്ധം കുറക്കാനും അമേരിക്കയുമായി കൂടുതൽ ബന്ധം പുലർത്താനും ആരംഭിച്ചു.
1979 നവംബറിൽ, അഫ്ഗാനിസ്താനിലെ സോവിയറ്റ് സ്ഥാനപതിയായിരുന്ന അലക്സാണ്ടർ പുസാനോവിനെ തിരിച്ചുവിളിക്കാൻ അമീൻ സോവിയറ്റ് യൂനിയനോട് ആവശ്യപ്പെട്ടു.
1979 നവംബർ 19-ന് ഇദ്ദേഹം രാജ്യം വിടുകയും ചെയ്തു.
സോവിയറ്റ് അധിനിവേശം, അന്ത്യം താജ്ബെഗ് കൊട്ടാരം (മഹാറാണിയുടെ കൊട്ടാരം) പ്രസിഡണ്ടായ ഹഫീസുള്ള അമീൻ വസിച്ചിരുന്നത് ഇവിടെയാണ്.
ഇവിടെ വച്ച് തന്നെയാണ് അദ്ദേഹം കൊല്ലപ്പെട്ടതും
ഇതിനെത്തുടർന്ന് മാർഷൽ സെർജി സോക്കോലോവ്|മാർഷൽ സെർജി സോക്കോലോവിന്റെ]] നേതൃത്വത്തിൽ സോവിയറ്റ് സൈന്യം, 1979 ഡിസംബറിൽ അഫ്ഗാനിസ്താനിൽ പ്രവേശിക്കുകയും പ്രധാനകേന്ദ്രങ്ങളുടെ നിയന്ത്രണം ഏറ്റെടുക്കുകയും ചെയ്തു.
ഡിസംബർ 27-ന് കാബൂളിലെ സൈനികകേന്ദ്രങ്ങളെയെല്ലാം നിയന്ത്രണത്തിലാക്കിയ സോവിയറ്റ് സേന, ഹഫീസുള്ള അമീന്റെ വസതിയായ ദാരുൾ അമാൻ കൊട്ടാരവും പിടിച്ചെടുത്തു.
ഈ ആക്രമണത്തിൽ ഹഫീസുള്ള അമീനും അദ്ദേഹത്തിന്റെ മരുമകനും, സെക്യൂരിറ്റി സർവീസസിന്റെ തലവനുമായിരുന്ന ആസാദുള്ള അമീനും കൊല്ലപ്പെട്ടു.
ഹഫീസ് അള്ളാ അമീൻ, സി.ഐ.എ. ചാരനായിരുന്നു എന്നാണ് ഈ അധിനിവേശത്തിന് ന്യായീകരണമായി സോവിയറ്റ് യൂനിയനും, പിന്നീട് അധികാരത്തിൽ വന്ന മർക്സിസ്റ്റ് സർക്കാരും വിശദീകരിച്ചത്.
ഹഫീസുള്ള അമീനും ഹെക്മത്യാറിന്റെ ഹിസ്ബ്-ഇ ഇസ്ലാമിയും ചേർന്ന് ഒരു അട്ടിമറിശ്രമം നടത്തി എന്നും ഡീസംബർ 29-നായിരുന്നു ഇത് നടപ്പിൽ വരേണ്ടിയിരുന്നതെന്നും കൂട്ടത്തിൽ ആരോപിക്കപ്പെട്ടു.
ഹബക്കുൿ
ക്രിസ്തുവിനു 612 വർഷം മുന്പു ജീവിച്ചിരുന്ന ഒരു പ്രവാചകനായിരുന്നു ഹബക്കുൿ.
ഇദ്ദേഹത്തിന്റെ പ്രാർത്ഥനകളും ദൈവീകാനുഭവങ്ങളും പഴയനിയമത്തിലെ ഹബക്കുകിന്റെ പുസ്തകത്തിൽ  രേഖപ്പെടുത്തിയിരിക്കുന്നു.
ഹഫ്‌മാൻ കോഡിങ് ഇംഗ്ലീഷ് വിലാസം https://ml.wikipedia.org/wiki/Huffman_coding
ഇൻഫർമേഷൻ തിയറിയിൽ ഉള്ളടക്കം നഷ്ടപ്പെടാതെ വിവരത്തെ ചുരുക്കുന്നതിനുപയോഗിക്കുന്ന ഒരു രീതിയാണ് ഹഫ്‌മാൻ കോഡിങ്.
എം.ഐ.ടിയിൽ Sc.
D.(Doctor of science) വിദ്യാർത്ഥിയായിരുന്ന കാലഘട്ടത്തിൽ ഡേവിഡ് ഹഫ്‌മാനാണ് ഈ രീതി ആവിഷ്കരിക്കുകയും, "എ മെത്തേഡ് ഫോർ കൺസ്ട്രക്ഷൻ ഓഫ് മിനിമം-റിഡൻഡൻസി കോഡ്സ്" എന്ന പ്രബന്ധത്തിലൂടെ പ്രസിദ്ധീകരിക്കുകയും ചെയ്തത്.
ഒരു അസ്ഥിരമായ കോഡിങ് രീതിയായ ഇതിൽ ഓരോ അക്ഷരത്തിനും അതിന്റെ സംഭാവ്യസാധ്യത അനുസരിച്ചുള്ള വലിപ്പത്തിലെ കോഡ് ആയിരിക്കും നൽകുന്നത്.
വാക്യത്തിൽ ഏറ്റവുമധികം വരുന്ന അക്ഷരത്തിനു ഏറ്റവും ചെറിയ കോഡ്‌വേഡും, ഏറ്റവും കുറവു വരാൻ സാധ്യതയുള്ളതിനു ഏറ്റവും വലിയ കോഡ്‌വേഡും നൽകുന്നു.
ഹഫ്‌മാൻ ട്രീ എന്ന പേരിലെ ഒരു ട്രീ ഡാറ്റാ സ്ട്രക്ചർ ഇതിന്റെ കോഡിങ്-ഡോകോഡിങ് പ്രക്രിയയിലുടനീളം ഉപയോഗിക്കുന്നു.
ഒരു സോഴ്സ് സിംബൽ എൻകോഡ് ചെയ്യുന്നതിനുള്ള വേരിയബിൾ-ലെങ്ത് കോഡ് ടേബിളായി ഹഫ്മാന്റെ അൽഗോരിതത്തിൽ നിന്നുള്ള ഔട്ട്പുട്ട് കാണാൻ കഴിയും (ഒരു ഫയലിലെ സിമ്പൽ പോലെ).
സോഴ്സ് ചിഹ്നത്തിന്റെ സാധ്യമായ ഓരോ മൂല്യത്തിനും വേണ്ടി കണക്കാക്കിയ പ്രോബബിലിറ്റിയിൽ നിന്നോ ഫ്രിക്വൻസി ഓഫ് ഒക്കറൻസിൽ (ഭാരം) നിന്നോ അൽഗോരിതം ഈ പട്ടിക ഉണ്ടാക്കുന്നു.
മറ്റ് എൻട്രോപ്പി എൻകോഡിംഗ് രീതികളിലെന്നപോലെ, സാധാരണ ചിഹ്നങ്ങളേക്കാൾ കുറച്ച് ബിറ്റുകൾ ഉപയോഗിച്ചാണ് സാധാരണയായി പ്രതിനിധീകരിക്കുന്നത്.
ഈ ഭാരങ്ങൾ അടുക്കിയാൽ ഇൻപുട്ട് വെയ്റ്റുകളുടെ എണ്ണത്തിന് ലീനിയർ കോഡ് കണ്ടെത്തുന്നതിലൂടെ ഹഫ്മാന്റെ രീതി കാര്യക്ഷമമായി നടപ്പിലാക്കാൻ കഴിയും.
നിർവ്വചനം ഹഫ്‌മാൻ ട്രീയുടെ നിർമ്മാണം ഇൻഫോർമൽ നിർവചനം നൽകിയിരിക്കുന്നത് ഒരു കൂട്ടം അക്ഷരങ്ങളും അവയുടെ സാധ്യതകളും (പ്രോബബിലിറ്റി) കണ്ടെത്തേണ്ടത് ഒരു ഹഫ്‌മാൻ ട്രീ.
ഇതിൽ ലീഫിനടുത്തുള്ള അക്ഷരങ്ങൾക്ക് സാധ്യത ഏറ്റവും വിരളവും, റൂട്ടിനടുത്തേക്കു പോകുമ്പോൾ കൂടിയും വരണം ഫോർമൽ നിർവചനം
ഇൻപുട്ട് .
അക്ഷരമാല A = { a 1 , a 2 , ⋯ , a n } {\displaystyle A=\left\{a_{1},a_{2},\cdots ,a_{n}\right\}} , n, വലിപ്പമുള്ള ഗണം W = { w 1 , w 2 , ⋯ , w n } {\displaystyle W=\left\{w_{1},w_{2},\cdots ,w_{n}\right\}} , അക്ഷരമാല ഗണത്തിലെ അക്ഷരങ്ങൾക്കുള്ള സാധ്യതകൾ, i.e. w i = w e i g h t ( a i ) , 1 ≤ i ≤ n {\displaystyle w_{i}=\mathrm {weight} \left(a_{i}\right),1\leq i\leq n} .
Output .
Code C ( A , W ) = ( c 1 , c 2 , ⋯ , c n ) {\displaystyle C\left(A,W\right)=(c_{1},c_{2},\cdots ,c_{n})} , c i {\displaystyle c_{i}} കോഡ് വേഡാകുമ്പോൾ തതുല്യ ടൂപിളുകളുടെ ഗണം a i , 1 ≤ i ≤ n {\displaystyle a_{i},1\leq i\leq n} .
Goal .
Let L ( C ) = ∑ i = 1 n w i × l e n g t h ( c i ) {\displaystyle L\left(C\right)=\sum _{i=1}^{n}{w_{i}\times \mathrm {length} \left(c_{i}\right)}} be the weighted path length of code C {\displaystyle C} .
Condition: L ( C ) ≤ L ( T ) {\displaystyle L\left(C\right)\leq L\left(T\right)} for any code T ( A , W ) {\displaystyle T\left(A,W\right)} .
Char Freq Code space 7 111 a 4 010 e 4 000 f 3 1101 h 2 1010 i 2 1000 m 2 0111 n 2 0010 s 2 1011 t 2 0110 l 1 11001 o 1 00110 p 1 10011 r 1 11000 u 1 00111 x 1 10010 അവലംബം ↑ ↑
ഹബിബാൾ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഹബിബാൾ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഹബിബാൾ സ്ഥിതിചെയ്യുന്നത്.
ഹബിബാൾ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഹബിബാൾ ൽ 347 വീടുകൾ ഉണ്ട്.
ഹബിബാൾ ലെ സാക്ഷരതാ നിരക്ക് 72.11 ശതമാനമാണ്.
ഹബിബാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 165 ആണ്.
ഇത് ഹബിബാൾ ലെ ആകെ ജനസംഖ്യയുടെ 10.96 ശതമാനമാണ്.
2011 ലെ കാനേഷുമാരി പ്രകാരം 85.53 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 34.03 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഹബിബാൾ ലെ 269  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 347 - - ജനസംഖ്യ 1506 807 699 കുട്ടികൾ (0-6) 165 100 65 പട്ടികജാതി 269 147 122 പട്ടിക വർഗ്ഗം 0 0 0 സാക്ഷരത 72.11 % 50.71 % 49.29 % ആകെ ജോലിക്കാർ 394 370 24 ജീവിതവരുമാനമുള്ള ജോലിക്കാർ 85.53 319 18 താത്കാലിക തൊഴിലെടുക്കുന്നവർ 234.03 138 6 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ഹാരിയറ്റ് എൽ. ഹാർട്ട്ലി
ഹാരിയറ്റ് ലൂയിസ് ഹാർഗ്രേവ് ഹാർട്ട്ലി (ജീവിതകാലം: നവംബർ 14, 1874 - ഒക്ടോബർ 18, 1951) ഒരു അമേരിക്കൻ വൈദ്യനും പബ്ലിക് ഹെൽത്ത് ഉദ്യോഗസ്ഥയും കോളേജ് പ്രൊഫസറുമായിരുന്നു.
ഇംഗ്ലീഷ്: Harriet Louise Hargrave Hartley.
ഹാരിയറ്റിന്റെ ഉടമസ്ഥതയിലുണ്ടായിരുന്ന ഭൂമിയിൽ സ്ഥിതിചെയ്യുന്ന മെയ്നിലെ ഹാരിയറ്റ് എൽ. ഹാർട്ട്‌ലി കൺസർവേഷൻ അവരുടെ പേരിലാണ് അറിയപ്പെടുന്നത്.
വില്ല്യം ഹെൻറി കൊളംബസ് ഹാർഗ്രേവിന്റെയും എല്ല ലൂയിസ് എസ്ലർ ഹാർഗ്രേവിന്റെയും മകളായി 1874-ൽ ഫിലാഡൽഫിയയിലാണ് ഹാരിയറ്റ് "ഹാറ്റി" ഹാർഗ്രേവ് ജനിച്ചത്.
1903 -ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ അവൾ മെഡിക്കൽ ബിരുദം പൂർത്തിയാക്കി.
ഹാരിയറ്റ് സർജറിയുടെ ക്ലിനിക്കൽ പ്രൊഫസറും പെൻസിൽവാനിയയിലെ വുമൺസ് മെഡിക്കൽ കോളേജിൽ ഗൈനക്കോളജിയിൽ അസോസിയേറ്റ് പ്രൊഫസറും ടെമ്പിൾ യൂണിവേഴ്സിറ്റി മെഡിക്കൽ സ്കൂളിലെ പ്രിവന്റീവ് മെഡിസിൻ പ്രൊഫസറും ആയിരുന്നു.
സമൂഹത്തിലെ സ്ത്രീകളെ പ്രഥമശുശ്രൂഷാ ക്ലാസുകളും അവർ പഠിപ്പിച്ചു.
1915-ൽ, ഒന്നാം ലോകമഹായുദ്ധം മൂലം അവശതയനുഭവിക്കുന്ന സ്ത്രീകൾക്കും കുട്ടികൾക്കുമായി ഒരു ആശുപത്രി തുറക്കാനായിഅമേരിക്കൻ വനിതാ ഡോക്ടർമാരെയും നഴ്സുമാരെയും അയയ്ക്കാൻ വേണ്ടി ഹാരിയറ്റ് ഒരു ഫണ്ട് സ്വരൂപിച്ചു.
1917-ൽ ഹാരിയറ്റ് ഫിലാഡൽഫിയ ഹെൽത്ത് ഡിപ്പാർട്ട്‌മെന്റിന്റെ ബ്യൂറോ ഓഫ് ചൈൽഡ് ഹൈജീന്റെ ചീഫ് ആയി.
ഫിലാഡൽഫിയയിലെ കുട്ടികളിൽ സ്പാനിഷ് ഫ്ലൂ മഹാമാരിയുടെ ദുരിതം വിവരിക്കാൻ 1918-ൽ ഷിക്കാഗോയിൽ നടന്ന അമേരിക്കൻ ചൈൽഡ് ഹൈജീൻ അസോസിയേഷന്റെ വാർഷിക യോഗത്തിൽ അവർ സംസാരിച്ചു.
1944-ൽ നാഷണൽ നീഗ്രോ ഹെൽത്ത് വീക്കിന്റെ റേഡിയോ സിമ്പോസിയത്തിലെ പ്രസംഗകരിൽ ഒരാളായിരുന്നു ഹാരിയറ്റ്.
1930 കളിലും 1940 കളിലും അവർ ബ്യൂറോ ഓഫ് ചൈൽഡ് ഹൈജീന്റെ തലവയായി തുടർന്നു.
1947 മുതൽ 1948 വരെ പെൻസിൽവാനിയ പബ്ലിക് ഹെൽത്ത് അസോസിയേഷന്റെ പ്രസിഡന്റായിരുന്നു ഹാരിയറ്റ്.
ബേബീസ് വെൽഫെയർ അസോസിയേഷൻ, ഫിലാഡൽഫിയ ഒബ്‌സ്റ്റട്രിക്കൽ സൊസൈറ്റി, ഫിലാഡൽഫിയ കൗണ്ടി മെഡിക്കൽ സൊസൈറ്റി, അമേരിക്കൻ മെഡിക്കൽ അസോസിയേഷൻ എന്നിവയിൽ അംഗവുമായിരുന്നു.
റഫറൻസുകൾ ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ Hartley, Harriet L. “The City Nurse as an Agent for the Prevention of Infant Mortality” Transactions of the Ninth Annual Meeting of the American Child Hygiene Association (Baltimore: Franklin Printing Company, 1919), 122-126.
↑ ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ ↑
ഹാരിയറ്റ് നഹാനി ഇംഗ്ലീഷ് വിലാസം https://ml.wikipedia.org/wiki/Harriet_Nahanee Harriet Nahanee at Eagleridge Bluffs
ഒരു തദ്ദേശീയ അവകാശ പ്രവർത്തകയും റെസിഡൻഷ്യൽ സ്കൂൾ പൂർവവിദ്യാർഥിയും പരിസ്ഥിതി പ്രവർത്തകയുമായിരുന്നു ഹാരിയറ്റ് നഹാനി.
Tseybayotl എന്നും അറിയപ്പെടുന്നു.
(ഡിസംബർ 7, 1935 - ഫെബ്രുവരി 24, 2007) കാനഡയിലെ ബ്രിട്ടീഷ് കൊളംബിയയിലാണ് അവർ ജനിച്ചത്.
വാൻ‌കൂവർ ദ്വീപിൽ നിന്നുള്ള ന്യൂ-ചാ-നൽത്ത് തദ്ദേശവാസികളുടെ ഭാഗമായ പചീദയിൽ നിന്നാണ് അവർ വരുന്നത്.
കുട്ടിക്കാലത്ത് നഹാനി അഹൗസത്ത് റെസിഡൻഷ്യൽ സ്കൂളിലും ആൽബെർണി റെസിഡൻഷ്യൽ സ്കൂളിലും പഠിച്ചു.
പിന്നീട് അവിടെ ലഭിച്ച ഭയാനകമായ പെരുമാറ്റത്തെക്കുറിച്ച് സാക്ഷ്യപ്പെടുത്തുകയും ചെയ്തു.
അവർ ഒരു സ്ക്വാമിഷിനെ (Sḵwxwú7mesh) വിവാഹം കഴിച്ചു.
ഈഗ്ലിഡ്ജ് ബ്ലഫ്സിൽ നടന്ന സീ-ടു-സ്കൈ ഹൈവേ വിപുലീകരണ പ്രതിഷേധത്തിൽ പങ്കെടുത്തതിന്റെ പേരിൽ ക്രിമിനൽ കോടതിയെ അവഹേളിച്ചതിന് 2007 ജനുവരിയിൽ ഹാരിയറ്റിനെ രണ്ടാഴ്ച പ്രവിശ്യാ ജയിലിൽ അടച്ചു.
ജയിൽ മോചിതയായി ഒരാഴ്ച കഴിഞ്ഞ് ന്യുമോണിയ ബാധിച്ച് ആശുപത്രിയിൽ പ്രവേശിപ്പിച്ചിരുന്നു.
ആ സമയത്ത് ഡോക്ടർമാർ ശ്വാസകോശ അർബുദം ഉണ്ടെന്ന് കണ്ടെത്തി.
ന്യുമോണിയയും സങ്കീർണതകളും കാരണം 2007 ഫെബ്രുവരി 24 ന് വാൻകൂവറിലെ സെന്റ് പോൾസ് ഹോസ്പിറ്റലിൽ വച്ച് അവർ മരണമടഞ്ഞു.
ജനുവരിയിൽ ഇൻഫ്ലുവൻസ, ആസ്ത്മ എന്നിവയിൽ നിന്ന് നഹാനി ദുർബലയായിരുന്നു.
സർറെ പ്രീ-ട്രയൽ സെന്ററിൽ തടവിലാക്കപ്പെട്ട സമയത്ത് നഹാനിയുടെ നില വഷളായതായി പരക്കെ സംശയിക്കപ്പെട്ടു.
മാർച്ച് 5 ന് ബ്രിട്ടീഷ് കൊളംബിയയിലെ നിയമസഭയിൽ അവരുടെ മരണത്തെക്കുറിച്ച് സ്വതന്ത്രമായ ഒരു പൊതു അന്വേഷണം ആവശ്യപ്പെട്ടിരുന്നു.
പ്രവിശ്യാ സർക്കാർ അവർ കടന്നുപോയതിൽ ഖേദം പ്രകടിപ്പിച്ചെങ്കിലും സർക്കാർ ഉത്തരവാദിത്തം നിഷേധിച്ചതായും അന്വേഷണത്തിനുള്ള പ്രതിപക്ഷ ആവശ്യങ്ങൾ നിരസിച്ചതായും സോളിസിറ്റർ ജനറൽ ജോൺ ലെസ് പറയുകയുണ്ടായി.
അവലംബം പുറംകണ്ണികൾ In the Spirit of Warrior Harriet Nahanee Weblog – Weblog created on updates following Harriet's previous work, and the case following her death.
ഹാരിയറ്റ് മാർട്ടിനോ ഇംഗ്ലീഷ് വിലാസം https://ml.wikipedia.org/wiki/Harriet_Martineau
ഒരു ഇംഗ്ലീഷുകാരിയായ സോഷ്യൽ സൈദ്ധാന്തികയും വിഗ് എഴുത്തുകാരിയുമായിരുന്നു ഹാരിയറ്റ് മാർട്ടിനോ (/ ˈmɑːrtənˌoʊ /; 12 ജൂൺ 1802 - 27 ജൂൺ 1876).
സാമൂഹ്യശാസ്ത്രപരവും സമഗ്രവും മതപരവും ഗാർഹികവും സ്ത്രൈണപരവുമായ കാഴ്ചപ്പാടിൽ നിന്ന് നിരവധി പുസ്തകങ്ങളും ഉപന്യാസങ്ങളും അവർ എഴുതി.
ഒഗൂസ്ത് കോംടെയുടെ കൃതികൾ വിവർത്തനം ചെയ്തു.
എഴുതിയതിലൂടെ സ്വയം പിന്തുണയ്ക്കാൻ മതിയായ വരുമാനം അവർ നേടി.
അവരുടെ കാലഘട്ടത്തിലെ ഒരു സ്ത്രീക്ക് ലഭിക്കുന്ന അപൂർവ നേട്ടമായിരുന്നു അത്.
വിക്ടോറിയ യുവ രാജകുമാരി അവരുടെ പുസ്തകങ്ങൾ വായിക്കുന്നത് ആസ്വദിക്കുകയും 1838 ൽ കിരീടധാരണത്തിന് ക്ഷണിക്കുകയും ചെയ്തു.
തന്റെ സമീപനത്തെക്കുറിച്ച് മാർട്ടിനോ പറഞ്ഞു “പ്രധാന രാഷ്ട്രീയ, മത, സാമൂഹിക സ്ഥാപനങ്ങൾ ഉൾപ്പെടെ സമൂഹത്തിന്റെ എല്ലാ വശങ്ങളിലും ശ്രദ്ധ കേന്ദ്രീകരിക്കണം.
പുരുഷന്മാർക്ക് കീഴിലുള്ള സ്ത്രീകളുടെ അവസ്ഥ മനസിലാക്കാൻ സമഗ്രമായ വിശകലനം ആവശ്യമാണെന്ന് അവർ വിശ്വസിച്ചു.
നോവലിസ്റ്റ് മാർഗരറ്റ് ഒലിഫാന്ത് പറഞ്ഞു "ഒരു ജനിച്ച പ്രഭാഷകനെന്ന നിലയിലും രാഷ്ട്രീയക്കാരനെന്ന നിലയിലും ... അവരുടെ തലമുറയിലെ മറ്റേതൊരു പുരുഷനോ സ്ത്രീയോ ഉള്ളതിനേക്കാൾ അവരുടെ ലൈംഗികതയെ വ്യക്തമായി ബാധിച്ചിട്ടില്ല."
ആദ്യകാലജീവിതം The house in which Harriet Martineau was born
എട്ട് മക്കളിൽ ആറാമനായ ഹാരിയറ്റ് മാർട്ടിനോ ഇംഗ്ലണ്ടിലെ നോർ‌വിച്ചിലാണ് ജനിച്ചത്.
അവിടെ അവരുടെ പിതാവ് തോമസ് ഒരു തുണി നിർമ്മാതാവായിരുന്നു.
വളരെ ആദരണീയനായ യൂണിറ്റേറിയനും 1797 മുതൽ നോർവിച്ചിലെ ഒക്ടാകൺ ചാപ്പലിന്റെ ഡീക്കനുമായിരുന്നു.
ഒരു പഞ്ചസാര ശുദ്ധീകരണശാലയുടെയും പലചരക്ക് വ്യാപാരിയുടെയും മകളായിരുന്നു ഹാരിയറ്റിന്റെ അമ്മ.
മാർട്ടിനൗ കുടുംബം ഫ്രഞ്ച് ഹ്യൂഗനോട്ട് വംശജരും യൂണിറ്റേറിയൻ കാഴ്ചപ്പാടുകളും ഉള്ളവരായിരുന്നു.
അവരുടെ അമ്മാവന്മാരിൽ ശസ്ത്രക്രിയാവിദഗ്ധനായ ഫിലിപ്പ് മെഡോസ് മാർട്ടിനൗ (1752–1829) അടുത്തുള്ള എസ്റ്റേറ്റായ ബ്രാക്കോണ്ടേൽ ലോഡ്ജ് സന്ദർശകനും ബിസിനസുകാരനും ഗുണഭോക്താവുമായ പീറ്റർ ഫിഞ്ച് മാർട്ടിനൗ എന്നിവരെ സന്ദർശിക്കുന്നത് അവർ ആസ്വദിച്ചിരുന്നു..
അവരുടെ Household Education (1848) എന്ന ഗ്രന്ഥത്തിൽ വിവരിച്ചിരിക്കുന്നതുപോലെ, ഗാർഹികതയെക്കുറിച്ചും " വീട്ടമ്മമാർക്കുള്ള പ്രകൃതിദത്ത ഫാക്കൽറ്റി"യെക്കുറിച്ചും അവരുടെ ആശയങ്ങൾ വളർന്നുവന്നു.
പ്രായപൂർത്തിയായപ്പോൾ അവരുടെ ബന്ധം മികച്ചതായിരുന്നുവെങ്കിലും, ചെറുപ്രായത്തിൽ തന്നെ പെൺകുട്ടികൾക്ക് ആവശ്യമാണെന്ന് തനിക്ക് അറിയാവുന്ന ഊഷ്മളവും പരിപോഷിപ്പിക്കുന്നതുമായ ഗുണങ്ങളുടെ വിരുദ്ധമായാണ് ഹാരിയറ്റ് അമ്മയെ കണ്ടത്.
അവരുടെ അമ്മ തന്റെ എല്ലാ കുട്ടികളെയും നന്നായി വായിക്കാൻ പ്രേരിപ്പിച്ചു.
എന്നാൽ അതേ സമയം "സ്ത്രീലിംഗ ഔചിത്യത്തിനും നല്ല പെരുമാറ്റത്തിനും വേണ്ടിയുള്ള മൂർച്ചയുള്ള കണ്ണോടെ പെൺപഠിതാക്കളെ എതിർത്തു. അവരുടെ പെൺമക്കളെ ഒരിക്കലും കൈയിൽ പേനയുമായി പൊതുസ്ഥലത്ത് കാണാൻ കഴിയില്ല".
പെൺകുട്ടികളെ വളർത്തുന്നതിൽ ഈ യാഥാസ്ഥിതിക സമീപനം ഉണ്ടായിരുന്നിട്ടും, കുടുംബത്തിലെ വിദ്യാഭ്യാസപരമായി വിജയിച്ച ഏക മകൾ മാർട്ടിനെയു ആയിരുന്നില്ല.
അവരുടെ സഹോദരി റേച്ചൽ തന്റെ വിദ്യാർത്ഥികളിൽ ഒരാളായി ആർട്ടിസ്റ്റ് ഹിലാരി ബോൺഹാം കാർട്ടറിനൊപ്പം സ്വന്തം യൂണിറ്റേറിയൻ അക്കാദമി നടത്തിയിരുന്നു.
മാർട്ടിനെയോയുടെ അമ്മ ശരിയായ സ്ത്രീ സ്വഭാവം കർശനമായി നടപ്പിലാക്കി.
മകളെ "ഒരു തയ്യൽ സൂചിയും" (മറഞ്ഞിരിക്കുന്ന) പേനയും പിടിക്കാൻ പ്രേരിപ്പിച്ചു.
ഗാർഹികതയെക്കുറിച്ചുള്ള ഹാരിയറ്റിന്റെ ആശയങ്ങൾ, അവളുടെ ഗാർഹിക വിദ്യാഭ്യാസം (1848) എന്ന ഗ്രന്ഥത്തിൽ വിവരിച്ചിരിക്കുന്നതുപോലെ, അവളുടെ വളർന്നുവരുന്ന പോഷണത്തിന്റെ അഭാവത്തിൽ നിന്നാണ് ഉടലെടുത്തത്.
ഹാരിയറ്റിനോട് അവളുടെ അമ്മ കാണിക്കുന്ന വാത്സല്യം വളരെ അപൂർവമാണെന്ന് കണ്ടെത്തി.
യഥാർത്ഥത്തിൽ, മാലാഖമാർ തന്നെ കൂട്ടിക്കൊണ്ടുപോകാൻ വരുന്നതായി ഹാരിയറ്റ് സങ്കൽപ്പിച്ചിരുന്നതായി സൂചനയുണ്ട്.
ഇത് ആത്മഹത്യയിലൂടെ അമ്മയുടെ ഭരണത്തിൽ നിന്ന് രക്ഷപ്പെടാനുള്ള വഴി കണ്ടെത്താനുള്ള അവളുടെ ആഗ്രഹത്തെ പ്രതീകപ്പെടുത്തുന്നതായി കരുതപ്പെടുന്നു.
അവളുടെ അമ്മ തന്റെ എല്ലാ കുട്ടികളെയും നന്നായി വായിക്കാൻ പ്രേരിപ്പിച്ചു.
എന്നാൽ അതേ സമയം "സ്ത്രൈണ ഔചിത്യത്തിനും നല്ല പെരുമാറ്റത്തിനും വേണ്ടിയുള്ള മൂർച്ചയുള്ള കണ്ണോടെ പെൺപഠിതാക്കളെ എതിർത്തു. അവളുടെ പെൺമക്കളെ ഒരിക്കലും അവരുടെ കയ്യിൽ പേനയുമായി പൊതുസ്ഥലത്ത് കാണാൻ കഴിയില്ല".
പെൺകുട്ടികളെ വളർത്തുന്നതിൽ ഈ യാഥാസ്ഥിതിക സമീപനം ഉണ്ടായിരുന്നിട്ടും, കുടുംബത്തിലെ വിദ്യാഭ്യാസപരമായി വിജയിച്ച ഏക മകൾ മാർട്ടിനെയു ആയിരുന്നില്ല; അവളുടെ സഹോദരി റേച്ചൽ തന്റെ വിദ്യാർത്ഥികളിൽ ഒരാളായി ആർട്ടിസ്റ്റ് ഹിലാരി ബോൺഹാം കാർട്ടറിനൊപ്പം സ്വന്തം യൂണിറ്റേറിയൻ അക്കാദമി നടത്തിയിരുന്നു.
മകളെ "ഒരു തയ്യൽ സൂചി പിടിക്കാൻ" പ്രേരിപ്പിച്ചു, അതുപോലെ (മറഞ്ഞിരിക്കുന്ന) പേനയും.
അവലംബം Fenwick Miller, Harriet Martineau (1884, "Eminent Women Series") Paul L. Riedesel, "Who Was Harriet Martineau?"
, Journal of the History of Sociology , vol.
3, 1981.
pp. 63–80 Robert K. Webb , Harriet Martineau, a Radical Victorian , Heinemann, London 1960 Gaby Weiner, "Harriet Martineau: A reassessment (1802–1876)", in Dale Spender (ed.), Feminist Theorists: Three Centuries of Key Women Thinkers, Pantheon 1983, pp. 60–74 ISBN 0-394-53438-7 Attribution This article incorporates text from a publication now in the public domain : {{ cite encyclopedia }} : Invalid | ref=harv ( help ) കൂടുതൽ വായനയ്ക്ക് Chapman Maria Weston, Autobiography, with Memorials (1877).
Virago, London 1983 Brian Conway and Michael R. Hill, 2009 Harriet Martineau and Ireland .
In: Social Thought on Ireland in the Nineteenth Century.
University College Dublin Press, Dublin, pp. 47–66.
ISBN 9781904558668 Joan Rees, Women on the Nile: Writings of Harriet Martineau, Florence Nightingale, and Amelia Edwards .
Rubicon Press: 1995, 2008 Ella Dzelzainis and Cora Kaplan, eds.